
	1.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums
Ņemot vērā, ka 2023.gada 13.janvāra Ministru kabineta sēdes protokola Nr.2 1.§ 28.punkts paredz ministrijām pēc 2023. gada 17. janvāra līdz likuma "Par valsts budžetu 2023. gadam un budžeta ietvaru 2023., 2024. un 2025. gadam"  pieņemšanai nesniegt Finanšu ministrijā priekšlikumus izmaiņām pagaidu budžetā, Ministru kabineta rīkojuma projekts par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžetu ir virzāms izskatīšanai Ministru kabineta sēdē tikai pēc likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" pieņemšanas.
Piedāvātā redakcija
-
	Līga Šulca (FM)

	2.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums
Norādām, ka atbilstoši Ukrainas Civiliedzīvotāju atbalsta likuma 8.panta pirmajai daļai pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām. Ministru kabinets pēc pamatota ministriju pieprasījuma var pieņemt lēmumu par finansējuma piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" atsevišķā programmā plānotā finansējuma šajā likumā noteiktā atbalsta sniegšanai. Ņemot vērā minēto, nav atbalstāma finansējuma piešķiršana no valsts budžeta programmas "Līdzekļi neparedzētiem gadījumiem". Attiecīgi precizējams rīkojuma projekts, paredzot, ka līdzekļi tiek pārdalīti no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai". 
Piedāvātā redakcija
-
	Līga Šulca (FM)

	3.
	Anotācija (ex-ante)
1.2. Mērķis 
	Iebildums
Lūdzam precizēt šajā sadaļā iekļauto informāciju par normatīvajiem aktiem, kas pamato pieprasījumu, jo ne no Ukrainas civiliedzīvotāju atbalsta likuma 13.1 panta 7. daļas (1., 2., 3. un 4. klases izglītojamo ēdināšana), ne no 2016. gada 26. jūlija Ministru kabineta noteikumu Nr. 488 "Kārtība, kādā nepilngadīgajiem patvēruma meklētājam nodrošina izglītības ieguves iespējas" 32. punkta redakcijas neizriet pamatojums rīkojuma projektā paredzētajam.
 
Piedāvātā redakcija
-
	Līga Šulca (FM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam papildināt šo sadaļu ar pamatojumu rīkojuma projektā paredzētajam, tai skaitā, skaidrojot, kāpēc tiek pieprasīts nepieciešamais finansējums par periodu no 01.07.2022.-30.09.2022. 
Vienlaikus, ņemot vērā, ka rīkojuma projekts paredz papildu finansējuma nepieciešamību, lai privātajām izglītības iestādēm kompensētu izdevumus, kas saistīti ar izglītības ieguves iespēju nodrošināšanu nepilngadīgajiem Ukrainas civiliedzīvotājiem (patvēruma meklētājiem), un no anotācijas pielikumā pievienotajiem aprēķiniem izriet, ka šis finansējums nepieciešams pedagogu darba samaksas nodrošināšanai, nav skaidrs pamatojums šajā sadaļā iekļautajai atsaucei uz 2022. gada 8. jūnija Ministru kabineta noteikumiem Nr. 339 "Noteikumi par primāri sniedzamā atbalsta nodrošināšanu Ukrainas civiliedzīvotājiem".
Piedāvātā redakcija
-
	Līga Šulca (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Ņemot vērā, ka nepieciešamais finansējums rīkojuma projektā paredzētajam ir nodrošināms no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai", lūdzam svītrot 2023.gada ailes "izmaiņas kārtējā gadā, salīdzinot ar valsts budžetu kārtējam gadam" 5.punktā iekļauto informāciju, pārceļot to uz 4.punktu.
Vienlaikus attiecīgi lūdzam precizēt sadaļā "Cita informācija" iekļauto informāciju.
Piedāvātā redakcija
-
	Līga Šulca (FM)

	6.
	Anotācija (ex-ante)
Pielikumi 
	Iebildums
Lūdzam pielikumu papildināt ar privāto izglītības iestāžu nosaukumiem.
Piedāvātā redakcija
-
	Līga Šulca (FM)



